Anjing pemburu berbulu pendek Istria

Anjing pemburu berbulu pendek Istria ialah satu baka anjing dari Istria di Croatia, yang diturunkan daripada jenis anjing pemburu bau sangat lama. Anjing pemburu ini ialah padanan lebih kecil sedikit bagi anjing pemburu berbulu dawai Istria yang berbulu lebih panjang dari rantau sama.

Penampilan
Anjing pemburu berbulu pendek Istria mempunyai lapis bulu pendek, licin, berkilat, dan keras, yang kebanyakannya putih dengan sedikit tompok jingga. Baka ini memilik tubuh berotot tipikal bagi hound, dengan tungkai panjang dan ekor panjang. Kepalanya agak lebar dan rata (tidak berkubah di atas) dengan telinga layu pendek (berbanding dengan hound tipikal) yang tergantung rapat dengan kepala, jenis yang secara tipikal disebut jenis Eropah Timur.

Tinggi unggul untuk anjing jantan dewasa ialah  pada paras kelasa dan beratnya kira-kira ialah . Betinanya lebih kecil sedikit.

Raungan atau lolongan semasa perburuan (penting untuk anjing pemburu bau) diperihalkan sebagai suara berterusan dan tajam.

Sejarah
Walaupun namanya menunjukkan Istria sebagai tempat asal, tempat pembentukan baka juga merupakan Pesisir Croatia dan Dalmatia. Perihal yang diberikan oleh Uskup Đakovo Petar Bakić pada tahun 1719. Jenis lama terlihat pada anjing pemburu Posavina dan anjing pemburu berbulu dawai Istria. Anjing pemburu berbulu licin dan anjing pemburu berbulu kasar digunakan untuk perburuan di Istria sementara anjing pemburu Posavina datang dari Lembah Sava (Posavina). Anjing pemburu Istria disangkakan sebagai baka anjing pemburu tertua di rantau Balkan.

Sebuah buku pembaka diasaskan pada tahun 1924 untuk mendokumenkan anjing-anjing yang dianggap tergolong dalam baka ini. FCI menerima baka ini pada tahun 1949, namun piawaian baka pertama tidak diterbitkan sehingga tahun 1973 (FCI tidak mengarang piawaian baka tetapi sebaliknya piawaian baka ditulis di negara asal baka dan diterbitkan oleh FCI untuk kegunaan antarabangsa, suapay negara lain juga memerihalkan baka ini dengan cara sama seperti di tanah air baka ini, dan tidak mengubahnya sesuka hati). Ia diiktiraf dalam Kumpulan 6 Anjing Pemburu Bau. Ia juga diiktiraf dalam Kumpulan Anjing Pemburu Bau di Amerika Utara oleh United Kennel Club dan di bawah nama aslinya, terjemahan piawai bahasa Inggeris, terjemahan bahasa lain, atau gabungan terjemahan dan nama bahasa Croatia oleh kelab kenel kecil dan pertubuhan lain. Ia juga dipromosikan sebagai baka jarang untuk yang mencari haiwan peliharaan luar biasa.

Anjing pemburu berbulu pendek Istria masih dibela di tanah airnya di kawasan berdekatan untuk perburuan, bukan sebagai anjing peliharaan, dan terutamanya dihargai untuk pemburuan rubah dan arnab.

Kesihatan dan perangai
Tiada masalah kesihatan luar biasa atau dakwaan kesihatan luar biasa yang telah didokumenkan untuk baka ini. Perangai unggul menurut piawaian baka ialah kejinakan dan ketenangan, dan semangat tinggi dan kesungguhan apabila berburu.

Lihat juga
 Senarai baka anjing

Catatan

Rujukan

Pemburu Berbulu Pendek Istria, Anjing
Pemburu Berbulu Pendek Istria, Anjing
Pemburu Berbulu Pendek Istria, Anjing
Pemburu Berbulu Pendek Istria, Anjing
Pemburu Berbulu Pendek Istria, Anjing